b'\n_START_ARTICLE_\nM\xc3\xa9lovin\n_START_SECTION_\nBiografija\n_START_PARAGRAPH_\nKonstantinas Bo\xc4\x8darovas (Melovin) gim\xc4\x97 1997 m. baland\xc5\xbeio 11 d.Odesoje, Nikolajaus Bo\xc4\x8darovo ir Valentinos Bo\xc4\x8darovos \xc5\xa1eimoje. Jis prad\xc4\x97jo dom\xc4\x97tis muzikos nuo ketveri\xc5\xb3 met\xc5\xb3. Mokykloje per pertraukas rengdavo mini koncertus. 2009 m. \xc4\xafstojo \xc4\xaf Teatro mokykl\xc4\x85 \xe2\x80\x9e\xd0\xa1\xd0\xb0\xd0\xbc\xd0\xbe\xd1\x86\xd0\xb2\xd0\xb8\xd1\x82\xd0\xb8\xe2\x80\x9c. 2012 m. j\xc4\x85 baig\xc4\x97 su pagyrimu. 2013 m. buvo sukurtas sceninis vardas Melovin, taip pat \xc4\xafkuriama komanda \xe2\x80\x9eBig house Melovin\xe2\x80\x9c. 2015 m. \xc4\xafstojo \xc4\xaf Kijevo muzikos institut\xc4\x85 \xe2\x80\x9eGlier\xe2\x80\x9c.\n_START_SECTION_\n2015\xe2\x80\x932016: X-Faktorius Ukraina\n_START_PARAGRAPH_\n2015 m. Konstantinas (Melovin) dalyvavo Ukrainos X-Faktoriaus 6 sezone. Laidoje jis pirmavo ir buvo paskelbtas nugal\xc4\x97toju. Pasibaigus televizijos \xc5\xa1ou, jis prad\xc4\x97jo tur\xc4\x85 Ukrainoje kartu su kitais keturiais finalistais. 2016 metais jis i\xc5\xa1leido savo pirm\xc4\x85j\xc4\x85 dain\xc4\x85 "Ne odinokaya".\n_START_SECTION_\n2017, 2018: Eurovizijos atranka\n_START_PARAGRAPH_\n2017 m. sausio 17 d. K.Bo\xc4\x8darovas (Melovin) buvo paskelbtas vienu i\xc5\xa1 23 pretendent\xc5\xb3 \xc4\xaf Vidbir 2017, Ukrainos nacionalin\xc4\x99 atrank\xc4\x85, su daina \xe2\x80\x9eWonder\xe2\x80\x9c. Konstantinas (Melovin) var\xc5\xbe\xc4\x97si tre\xc4\x8diajame pusfinalyje t\xc5\xb3 pa\xc4\x8di\xc5\xb3 met\xc5\xb3 vasario 19 d., kur u\xc5\xbe\xc4\x97m\xc4\x97 antr\xc4\x85 viet\xc4\x85 ir pateko \xc4\xaf final\xc4\x85. Pusfinalyje jis surinko daugiausia ta\xc5\xa1k\xc5\xb3 i\xc5\xa1 televizijos \xc5\xbei\xc5\xabrov\xc5\xb3 ir u\xc5\xbe\xc4\x97m\xc4\x97 ketvirt\xc4\x85j\xc4\x85 viet\xc4\x85 \xc5\xbeiuri balsavime. Finalas vyko vasario 25 d. Galutiniame skai\xc4\x8diavime K.Bo\xc4\x8darovas (Melovin) liko tre\xc4\x8dias._NEWLINE_2018 m. Melovin nusprend\xc4\x97 sugr\xc4\xaf\xc5\xbeti \xc4\xaf Vidbir Sausio 16 d. jis buvo paskelbtas tarp 18 kit\xc5\xb3 pretendent\xc5\xb3 \xc4\xaf Vidbir 2018 su daina \xe2\x80\x9eUnder the Ladder\xe2\x80\x9c. Jis var\xc5\xbe\xc4\x97si antrame pusfinalyje, 2018 m. vasario 17 d. pateko \xc4\xaf final\xc4\x85. Finale, vykusiame vasario 24 d., jis nugal\xc4\x97jo. Ir tapo Ukrainos atstovu 2018 m. \xe2\x80\x9eEurovizijos\xe2\x80\x9c dain\xc5\xb3 konkurse. 2018 m. gegu\xc5\xbe\xc4\x97s 10 d. M\xc3\xa9lovin dalyvavo antrajame \xe2\x80\x9eEurovizijos\xe2\x80\x9c pusfinalyje. Jis pasirod\xc4\x97 18 numeriu ir pateko \xc4\xaf final\xc4\x85. 2018 m. gegu\xc5\xbe\xc4\x97s 12 d. vyko \xe2\x80\x9eEurovizijos\xe2\x80\x9c finalas, kur Ukrainos atstovas pasirod\xc4\x97 1 numeriu. Finalo pabaigoje paai\xc5\xa1k\xc4\x97jo, kad jis u\xc5\xbe\xc4\x97m\xc4\x97 17-\xc4\x85 viet\xc4\x85.'